
REPUBLIKA E SHQIPËRISË

Kuvendi
P R O J E K T L I GJ

Nr.________, datë___________

PËR

 DISA NDRYSHIME DHE SHTESA NË LIGJIN NR.10192, 

DATË 3.12.2009, “PËR PARANDALIMIN DHE GODITJEN E KRIMIT TË ORGANIZUAR DHE TRAFIKIMIT NËPËRMJET MASAVE PARANDALUESE KUNDËR PASURISË”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë
V E N D O S I:

Në ligjin nr.10192, datë 3.12.2009, “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë”, bëhen këto ndryshime:

Neni 1

Titulli i ligjit ndryshohet, si më poshtë vijon:

“Për parandalimin dhe goditjen e krimit të organizuar, trafikimit dhe korrupsionit nëpërmjet masave parandaluese kundër pasurisë”.

Neni 2

Pas shkronjës “d”, të paragrafit të parë, të nenit 3, shtohet shkronja “dh”, me këtë përmbajtje:

“dh) kryerjen e krimeve të parashikuara në nenet 124/a, 164/a, 164/b, 244, 244/a, 245, 245/1, 258, 259, 259/a, 260, 312, 319, 319/a, 319/b, 319/c, 319/ç, 319/d, 319/dh, 319/e dhe 328 të Kodit Penal.”.

Neni 3

Kudo në këtë ligj togfjalëshi “...krim i organizuar dhe trafikimi...” zëvendësohet me “...krimi i organizuar, trafikimi dhe korrupsioni...”.

Neni 4

Hyrja në fuqi

Ky ligj hyn në fuqi 15 ditë pas botimit në “Fletoren zyrtare”.

K R Y E T A R I

ILIR META 

